Besin weer oor taalbeleid van die Regspraktisynsraad | Maroela Media
Besin weer oor taalbeleid van die Regspraktisynsraad
Dr. Conrad Steenkamp van die Afrikaanse Taalraad. (Foto: Twitter)
Dr. Conrad Steenkamp, uitvoerende hoof van die Afrikaanse Taalraad, skryf:
Die Afrikaanse Taalraad doen 'n beroep op die Regspraktisynsraad (LPC) om oor hul nuwe taalbeleid te herbesin. Dit bevestig Engels as die enigste taal vir alle amptelike doeleindes vir die PLC en die sektor, onder meer kommunikasie en opleiding. Die doel hiervan is om transformasie te bespoedig.
Die beleid weerspreek homself egter fundamenteel. Eers word genoem hoe belangrik die inheemse tale is en dat hulle ontwikkel moet word, dan word Engelse eentaligheid as beleid aangekondig. Daarmee ignoreer die LPC voorts die deurdagte insette van uiteenlopende spesialiste met regs- en taalkundige agtergronde. Ook is die aanbod van etlike spesialiste om hulle van raad te bedien en pogings om in gesprek te tree, geïgnoreer.
Engelse eentaligheid in instellings wat die veeltalige meerderheid van dienste moet voorsien, bevorder die belange van 'n klein elite ten koste van toeganklikheid, inklusiwiteit en sosiale kohesie. Dit skep, in alle redelikheid, 'n onhoudbare situasie.
Die Taalraad en sy vennote sal dus voortgaan met bewusmaking en mobilisering. Die taalbeleid moet van onder herskryf word.
'n Skrikkeljaar van verskrikking, van stilsit en stilword
Om tydens grendeltyd te rou, is om te luister en te skryf
Jong boere moet hoekpale in gemeenskappe wees
Oeps! Vierjarige koop R37 000 se SpongeBob-roomyse
Wie se koppe is reg: die Britse en Ierse Leeus of die Bokke?
Hiep-hiep hoera vir dr Steenkamp en die Afr Taalraad oor hul mannemoed om standpunt in te neem vs die uitrangering en minagting vd mooiste Moedertaal suid vd ewenaar! Dis hoeka lankal tyd dat ons as taalstryders entoesiasties en metterdaad ons rüens styf maak teen die onbillike praktyk! Baie sterkte en seën toegewens!